Dream High

Dream High (Korea: 드림하이) adalah sebuah drama bersiri dari Korea Selatan yang disiarkan Sistem Pernyiaran Korea (KBS). Drama ini menampilkan Suzy, Ok Taec-yeon, Kim Soo-hyun, IU, Ham Eun-jung dan Woo-young. Ditayangkan bermula pada 3 Januari 2011 dan tamat pada 28 Februari 2011 selepas 16 buah episod. Drama ini popular di kalangan remaja dan mempunayi kadar tonton yang tinggi. Episod khas dengan para pelakon drama ini membuat persembahan Konsert Istimewa Dream High telah diadakan di Seoul, Korea Selatan dan disiarkan oleh pihak KBS pada 1 Mac 2011. Musim kedua Dream High telah diumumkan pihak KBS pada 17 Mac 2011 dan akan mula ditayangkan pada 30 Januari 2012. Drama bersiri ini juga tersedia untuk penstriman di Viu di wilayah tertentu.

Plot 
Enam pelajar di Sekolah Tinggi Seni Kirin bekerja bagi mencapai impian mereka menjadi bintang dalam industri muzik Korea. Dalam drama ini, para pelajar belajar bagaimana untuk memajukan kemahiran nyanyian, menulis lagu dan menari mereka dan pada masa yang sama juga mengalami perkembangan dalam diri mereka sendiri. Setiap seorang daripada pelajar mempunyai kekuatan dan kelemahan sendiri, tetapi dengan sokongan dan bimbingan antara satu sama lain, mereka berusaha untuk membuat kemunculan di atas pentas.

Watak 
Suzy sebagai Go Hye-mi
Go Hye-mi adalah watak utama drama ini. Berasal dari keluarga yang kaya, setelah kematian ibunya, perniagaan ayahnya gagal dan keluarga mereka dibebani hutang dan ayahnya pergi ke Kanada untuk mendapatkan bantuan daripada makciknya Hye Mi. Dia dikejar oleh pemungut hutang, Ma Doo Shik dan anak buahnya hampir sepanjang permulaan drama.
Kim Soo-Hyun sebagai Song Sam-dong
Song Sam-dong merupakan budak kampung yang naif yang jatuh cinta pandang pertama dengan Hye Mi dan mengikutnya ke Seoul. Mempunyai bakat muzik semula jadi yang luar biasa tanpa sebarang pendidikan formal.
Ok Taec-yeon sebagai Hyun Si-hyuk (namun disebut oleh rakannya sebagai Jin Guk)
Jin Guk adalah kawan semasa kecil Go Hye Mi dan selalu mencuba membantunya. Dia cuba mengingatkan Hye Mi tentang kenangan masa kecil mereka. Seorang yang berbakat terutama dalam tarian dan rap.
Ham Eun-jung sebagai Yoon Baek-hee
Baek Hee adalah rakan karib dan sahabat Hye Mi di sekolah lama mereka, tapi dia dikhianati oleh Hye Mi ketika ujibakat di Sekolah Kirin. Dia merasa terpukul oleh pengkhianatan tersebut dan menjadi saingan terbesar bagi Hye Mi.
IU sebagai Kim Pil-suk
Kim Pil-suk pertama kalinya muncul sebagai seorang gadis yang mengenakan kostum maskot sushi ketika ujibakat. Dia adalah seorang gadis dengan suara yang indah dan nada yang sempurna tetapi mengalami masalah kegemukan.
Woo-young sebagai Jason
Jason adalah pelajar pertukaran Amerika yang berkebolehan terutamanya dalam tarian tetapi juga pandai bernyanyi. Dia seorang yang sopan dan memiliki sikap yang baik, yang membawa salah faham oleh Pil Suk, yang percaya bahawa Jason melakukan ini kerana menyukainya.

Runut bunyi

Penerimaan

Penilaian

Rujukan

Pautan luar 
 Laman rasmi
 KBS World

Drama Korea Selatan tahun 2011
Drama KBS